Publication: Magyar Közlöny
Issue: MK-2001-35 (Year: 2001, Number: 35)
Era: 1990-2004
Section: 3. számú melléklet a 10/2001. (III. 27.) MeHVM rendelethez
Paragraph Index: 372

1. Adatátviteli nemzetközi szám Az adatátviteli nemzetközi szám egy másik országbeli előfizető (adat-végberendezés, illetőleg adatáramköri végberendezés) elérése érdekében választandó szám, amely tartalmazza az adott ország azonosítására szolgáló számot, és a hívott előfizető/adatvégberendezés adatátviteli belföldi számát. Az adatátviteli nemzetközi szám legnagyobb hossza 14 számjegy lehet. Az adatátviteli nemzetközi szám felépítése: DCC+NN ahol: DCC adatátviteli országhívó szám, amely három számjegyből áll, NN adatátviteli belföldi szám, amely legfeljebb tizenegy számjegyből áll. Az adatátviteli országhívó számot az ITU jelöli ki. Magyarország adatátviteli országhívó száma: 216. A DCC-ben alkalmazható számjegyeket az X.121 Ajánlás adja meg.

Source: https://magyarkozlony.hu/hivatalos-lapok/dacba3bdda72524f77eecf0263fd62527f65d651/dokumentumok/4a0836ce11bae50fa20a5d1be08d5fd5f290a24a/letoltes